cyanic-selkie/wikianc huggingface dataset:
Hein Jaap Hilarides
thumb|right|300px| Hein Jaap Hilarides Hein Jaap Hilarides (Sint-Jabik, 1969) is in Frysk skriuwer út Amsterdam. Thús waard Biltsk sprutsen, mar syn mem prate Frysk sadat Hein beide talen learde. Hilarides studearre miljeukunde oan it Van Hall Ynstitút yn Ljouwert en Grins. Hy folge in learare-oplieding Ingelsk en studearre Frysk. Begjin njoggentiger jierren spile er yn de Fryske band 'Wiegels Wjukkelmasine'. Dêrnei spile er as pianist/sjonger yn de Rebound Boogie Bent. De Biltsktalige lietsjes binne fan syn hân.
As dichter debutearre Hein Jaap Hilarides yn Hjir (1998), hy soe letter redaksjelid wurde. Hy dichtet benammen yn it Frysk en it Biltsk, mar ek yn it Nederlânsk. Syn Fryske debútbondel Tersk ferskynde yn 2000. Syn fersen lykje ympresjes út de natoer en it libben om him hinne te wêzen. De lêste jierren mear en mear yn it Biltsk. Mei Tsead Bruinja stalde Hein Jaap Hilarides de twatalige sammelbondel Droom in blauwe regenjas/'Dream yn blauwe reinjas' gear. Yn de bondel stiet wurk fan de generaasje Fryske dichters fan nei de Spiegel van de Friese poëzie (1994). De dichters út it wurk makken dêrnei in toernee troch Nederlân.
Hilarides skriuwt ek koarte ferhalen, guon ferskynden yn Hjir, Trotwaer en De Bildtse Post, oaren yn sammelbondels lykas Fryske simmerferhalen (1997). Yn 2003 krige hy in provinsjale wurkbeurs foar it skriuwen fan in roman. Joppe is yn 2008 ferskynd yn de rige Fryske Modernen.
Kâlde Feart
De Kâlde Feart (Biltsk en offisjeel: Kouwe Faart; Nederlânsk: Koude Vaart) is in feart yn de gemeente De Waadhoeke. De feart ferbynt de Blikfeart benoarden Berltsum mei Swarte Haan oan de Waadseedyk. Tusken Sint Anne en Sint-Jabik giet de Kâlde Feart ûnder de N393 troch en twa kilometer noardliker trochsnijt de feart de Aldebiltdyk en de Aldebiltdykster Feart.
De namme Kouwe Vaart jildt sûnt 15 maart 2007 as de offisjele namme, as ferfanging foar de eardere offisjele namme Koude Vaart.
Memphis Monroe
Libben
Memphis Monroe waard berne yn New Orleans, yn 'e steat Louisiana, mar groeide op yn Louisville, yn 'e steat Kentucky. Yn 2001, doe't se sechstjin wie, naam se in baantsje oan as servearster yn it filiaal fan Hooters, in keatling fastfood-restaurants dy't har foarstean litte op harren rûnboarstich personiel. Dêrnei wurke se twa jier yn Hooters-restaurants yn Louisville en letter yn Indiana, en posearre se ek foar de jierlikse Hooters-kalinder. Doe't se achttjin waard, yn 2003, sette Monroe útein mei neaken te posearjen foar manneblêden en websiden. Dêrby die se foar in beskate webside in striptiis dy't se begûn yn har Hooters-servearstersunifoarm, wat tsjin 'e regels is. Doe't se dêr by Hooters efterkamen, waard se ûntslein.
Saché Adova
Saché Adova (útspr.: [sɑˈʃeː ɑˈdoʊvɑ], likernôch: "sa- sjee ah- doo -va"); folút: Sasha Adova) is in fiktyf personaazje fan minder belang út 'e Star Wars-franchise fan 'e Amerikaanske filmmakker George Lucas. Hja is in hofdame fan keninginne Padmé Amidala fan Naboo en waard yntrodusearre yn 'e film Star Wars: Episode I – The Phantom Menace (1999). De rol fan Saché waard spile troch Sofia Coppola, de dochter fan Lucas yn goede freon Francis Ford Coppola.
Oanstelling as hofdame
Saché Adova is berne op 'e planeet Naboo. Mei tolve jier wurdt se rekrutearre troch kaptein Quarsh Panaka, de kommandant fan 'e paleiswacht, om as hofdame te tsjinjen foar de nije, koartby ferkeazen keninginne Padmé Amidala. Panaka komt foar it earst mei har yn 'e kunde wannear't er om him hinne sjocht nei gaadlike kandidates foar de posysje fan hofdame op in workshop oangeande aktearjen, wat him in tige brûksum talint foar sokke fammen taliket. Saché falt him op as er yn 'e kûlissen letterlik oer har stroffelet. Letter komt er ta de konklúzje dat se him mei opsetsin stroffelje litten hat om't se belangstelling foar de posysje fan hofdame hat mar dat net planút sizze wol.
Saché is de jongste fan 'e hofdames yn 'e entoeraazje fan Padmé, dêr't û.o. ek Sabé, Rabé Tonsort en Eirtaé Ballory ta hearre. Mei't se omreden fan har leeftyd net, lykas Sabé en eventueel de oaren, as dûbelgongster fan 'e keninginne tsjinje kin, nimt Saché de taak fan paazje fan 'e keninginne op har.
Nabookrisis
Yn 'e Nabookrisis, dy't letter dat jiers útbrekt, stelt de Hannelsfederaasje in blokkade tsjin Naboo yn en giet letter sels oer ta in ynvaazje en besetting fan 'e planeet. Saché bliuwt efter op Naboo as keninginne Padmé mei Sabé, Rabé en Eirtaé ûnder beskerming fan 'e Jedi Qui-Gon Jinn en Obi-Wan Kenobi fan 'e planeet ûntsnapt om yn 'e haadstêd fan 'e Galaktyske Republyk op Coruscant te besykjen en krij stipe fan 'e Galaktyske Senaat en kânselier Finis Valorum. Tegearre mei in oare hofdame, Yané, jout Saché har by it ferset op Naboo, wêrfoar't se beiden as koeriersters fungearje. Se wurde lykwols finzen nommen troch de besetters en yn in kriichsfinzenekamp pleatst, dêr't se tegearre op ien bêd sliepe moatte. Yn 'e tsjinst fan Padmé hawwe se altyd sekuer foarkomd om te deun byinoar te wêzen, mei't der in wjersidige seksuele oantrekking tusken har beiden bestiet. Yn it kamp komme se der einlings foar út dat se fereale opinoar binne.
Yn it kriichsfinzenekamp giet Saché troch mei har wurk as koerierster troch boadskippen oer te bringen tusken wichtiger finzenen dy't apart holden wurde. Hja wurdt úteinlik trappearre en martele foar ynformaasje oer it ferset, mar wit it út te hâlden oant de weromkear op Naboo fan Padmé en de oaren. It slagget de keninginne neitiid om troch it sluten fan in militêr bûnsgenoatskip mei de Gunganen, it ras fan bûtenierdske wêzens dat op Nabou lânseigen is, in ein oan 'e besetting wit te meitsjen.
Lettere jierren
Nei't Padmé har termyn as keninginne fan Naboo fjouwer jier letter úttsjinne hat, stelt Saché har ferkiesber foar de Planetêre Assimblee fan Naboo, dêr't se in sit yn wint. Sy en Yané wenje gear yn in grut hûs dêr't Yané in kloft bern grutbringt dy't wees wurden binne yn 'e oarloch. As politika wurket Saché nau gear mei gûverneur Sio Bibble, dy't se as in mentor beskôget. Fjouwer jier nei de ein fan Padmé har regear trouwe Saché en Yané by in seremoanje yn 'e Nabooaanske haadstêd Theed.
Nochris fiif jier letter treedt Sio Bibble omreden fan syn hege jierren ôf as gûverneur fan Naboo. Saché is de kânsrykste gadingmakker om him op te folgjen, mar ear't dat barre kin, hellet kânselier Palpatine de Galaktyske Republyk ûnder fuotten en rjochtet yn it plak dêrfan it Galaktysk Keizerryk op, mei himsels as keizer. Hy leit it near op alle frije ferkiezings en stelt as opfolger fan Bibble op Naboo de eardere kommandant fan 'e paleiswacht Quarsh Panaka oan yn 'e nije posysje fan moff. Yn 'e folgjende jierren giet Saché as planetêr politika troch mei it krewearjen foar de belangen fan har thúswrâld.
Keppelings om utens
List of Star Wars characters
De Beinten
De namme komt ek foar as dae Bent(h)en, Beintenwei, Bentten en Beynten.
Stasjon Heiloo
Stasjon Heiloo (Hlo) is it spoarweistasjon fan Heiloo en waard iepene yn 1867 oan de Steatsline K (Amsterdam - De Helder. Yn it Hollânske doarp is yn 1978 it tredde stasjonsgebou sûnt 1875 iepene.
Gebou
It oarspronklike stasjonsgebou fan Heiloo wie in langhalich gebou mei yn de midden oan strjit - en perronkant in puntgevel; it gebou wie ek de wenning fan de stasjonsjef.
Yn 1930 waard it earste stasjonsgebou sloopt en ferfongen troch nijbou, besteande út meardere geboukes mei in plat dak op it eilânperron.
De geboukes út 1930 waarden yn 1978 ôfbrútsen om't it allegear te lyts wie. Der kaam in grutter gebou op it eilânperron nei ûntwerp fan arsjitekt Cees Douma mei in oerkaping fan 85 meter.
Ynfiltraasje (militêr)
Infiltraasje (ek wol spionaazje neamd) is it binnenkringen fan in lân of organisaasje om ynformaasje yn te winnen foar in oare partij.
In ynfiltrant giet echt op yn in organisaasje en makket der diel fan út. Dêrom is in ynfiltrant lestich te ûntmaskerjen.
De plysje makket yn Nederlân ek gebrûk fan saneamde Plysjeynfiltranten. Dêrby wurdt ûnderskied makke tusken ynfiltraasje, pseudokeap en stelselmjiitige ynformaasje-ynwinning.
Haworth (West Yorkshire)
Haworth is in doarp yn it Ingelske greefskip (county) West Yorkshire. Haworth leit yn de high Pennine moors.
Fierders komme de toeristen nei Haworth ta fanwege de stoomtrein dy't it plak oandocht oer in âld spoar (de Keighley and Worth Valley Railway).
Kroezewyk
De Kroezewyk is in feart yn de gemeente It Hearrenfean. De wyk rint fan de Skoatterlânske Kompanjonsfeart yn de rjochting fan Jobbegea Skuorregea ter Hichte fan it âlde tsjerkje fan Skuorregea.
In wyk is in fan de haadfeart ôfgeande lytsere feart om turf ôf te fieren.
De namme Kroezewyk jildt sûnt 15 maart 2007 as de offisjele namme, as ferfanging foar de eardere offisjele namme Kroezewijk.
Romtewestern
De romtewestern (Ingelsk: space western) is in subsjenre fan science fiction dat science fiction-settings fan romtefeart en oare planeten oanfollet mei tema's, standertpersonaazjes en oare klisjees dy't ôfkomstich binne út it westernsjenre. Dizze term kin synonym wêze mei science fiction-western, mar dêrmei kin ek ferwiisd wurde nei in western dy't eleminten út science fiction oernommen hat. De mjitte fan iepentlikheid wêrmei't de westerneleminten yn romtewesterns werjûn wurde, rint útinoar. Subtile ynfloeden kinne wêze de ferkenning fan nije, wetteleaze foargrinzen fan 'e beskaving of it foarkommen fan modern revolverlju, wetshanthaveners, sochte kriminelen en preemjejagers, wylst in foarbyld fan mear iepentlik oernommen eleminten wêze kinne soe in letterlike cowboy dy't op in fiere planeet tarist is mei laserpistoalen en op in roboatysk hynder riidt.
De earste romtewesterns ferskynden yn 'e 1930-er jierren as romans yn Amerikaanske pulpblêden. Nei't de earste superheldestrips yn 'e 1940-er jierren yn populariteit belunen, kamen dêr western- en horrorstrips foar yn 't plak. Mar mids 1950-er jierren waard troch de Amerikaanske Comics Code Authority it near lein op horrorstrips. Dêrtroch waarden romtewesternstrips doe populêrder. Fan 'e twadde helte fan 'e 1960-er jierren ôf kamen der ek romtewesterns op 'e tillefyzje, lykas Lost in Space en Star Trek: The Original Series. In sterk negative reäksje op wat sjoen waard as breaskriuwen, soarge der mids 1980-er jierren foar dat de populariteit fan 'e romtewestern wer saksearre. Fan 'e 2000-er jierren ôf kaam der in nije oplibbing, mei as bekendste fertsjintwurdigers science fiction-searjes as Firefly en The Mandalorian.
Avine Fokkens
Politike karriêre
Fokkens kaam yn 2007 foar it earst yn de Provinsjale Steaten foar de VVD. Se wie yn dy perioade fise-fraksjefoarsitter. Nei fjouwer jier hold se dêrmei op, omdat it net te kombinearjen wie mei har libben njonken de polityk. By de ferkiezingen fan 2015 stie se dochs wer op de list. As twadde, efter Klaas Kielstra. De VVD kaam yn it kolleezje mei Kielstra as deputearre. Fokkens waard nei foaren skood as fraksjefoarsitter.
Fokkens as deputearre
By de provinsjale ferkiezingen fan 2019 stie Fokkens opnij twadde op de VVD-list efter Kielstra. By Omrop Fryslân hie se al ferteld dat Kielstra net automatysk wer deputearre wurde soe, mocht de VVD yn it kolleezje komme.
Dat die bliken yn april, in moanne nei de ferkiezingen,: de oare steateleden fan de VVD hiene mear fertrouwen yn Fokkens as deputearre. Kielstra naam har plak yn as fraksjefoarsitter yn de Steaten.
As deputearre hat Fokkens ûnder oare ferkear en ferfier, romte, it Waad, de Ofslútdyk, de Fryske Akademy en Wetsus yn har portefúlje.
Se stie ek as nûmer 13 op de VVD-list foar de Earste Keamer. Se kaam net yn de Earste Keamer, want de VVD krige 12 sitten.
Persoanlik libben
Fokkens hat wurke by de rjochtbank yn Ljouwert en is mem fan fjouwer bern.
Bekkum
Bekkum is in delsetting noardwest fan Hilaard yn de gemeente Ljouwert.
De namme komt ek foar as Beckum, ''Gr. Bekkum en Klein Bekkum''.
Kromme Grou
De Kromme Grou is in feart yn de gemeente Ljouwert. It wetter is it ferlingde fan De Boarn by Jirnsum en bûcht noardeastlik fan Jirnsum ôf nei Grou. It stik nei de suveringsynstallaasje en de spoarbrêge hjit Rjochte Grou.
De namme Kromme Grou jildt sûnt 15 maart 2007 as de offisjele namme, as ferfanging foar de eardere offisjele namme Kromme Grouw.
Neisse
thumb|Oder-Neisse grins
De Neisse (Dútsk: (Lausitzer) Neiße, Poalsk: Nysa (Łuźycka), Tsjechysk: (Lužická) Nisa) is in sydrivier fan de Oder en as resultaat fan de Twadde Wrâldkriich, de grins tusken Dútslân en Poalen. De Neisse is 252 kilometer lang en rint troch Poalen, Dútslân en Tsjechje.
Eirtaé Ballory
Eirtaé Ballory (útspr.: [ɛːɹˈtaːeː ˈbɑloɹi], likernôch: "êr- taa -ee bal -loar-y"); folút: Eirtama Ballory) is in fiktyf personaazje fan minder belang út 'e Star Wars-franchise fan 'e Amerikaanske filmmakker George Lucas. Hja is in hofdame fan keninginne Padmé Amidala fan Naboo en waard yntrodusearre yn 'e film Star Wars: Episode I – The Phantom Menace (1999). De rol fan Eirtaé waard spile troch Friday "Liz" Wilson.
Fiktive biografy
Eirtaé Ballory is berne op 'e planeet Naboo. Se docht mei oan in workshop op it mêd fan aktearjen dy't ferbân hâldt mei har oplieding ta setdesigner, as har troch kaptein Quarsh Panaka, de kommandant fan 'e paleiswacht, frege wurdt om hofdame te wurden fan 'e nije, koartby ferkeazen keninginne Padmé Amidala. Hja wurdt by Panaka foar dy posysje oanrikkemandearre troch in oare jonge gadingmakster foar de funksje fan hofdame, Saché Adova. Eirtaé nimt it oanbod oan en swart se trou oant yn 'e dea oan Padmé.
Yn 'e Nabookrisis, dy't letter dat jiers útbrekt, wurdt Eirtaé yn 'e mande mei de keninginne, de oare hofdames Saché, Sabé, Rabé en Yané, Panaka en syn mannen en gûverneur Sio Bibble finzen nommen troch Nute Gunray, de ûnderkening fan 'e Hannelsfederaasje. Dyselde wol Padmé in ferdrach ûndertekenje litte dat Naboo alhiel oan 'e Hannelsfederaasje oerleverje soe, mar Padmé wegeret. Underweis nei in finzenekamp wurdt it selskip befrijd troch de Jedi Qui-Gon Jinn en Obi-Wan Kenobi. Neitiid bliuwt Eirtaé by keninginne Padmé as dyselde nei de haadstêd fan 'e Galaktyske Republyk op Coruscant reizget, yn in fergees besykjen om stipe los te krijen fan 'e Galaktyske Senaat en fan kânselier Finis Valorum.
Nei't se sûnder wat bedijd te hawwen weromkeard binne nei Naboo, beselskippet Eirtaé de keninginne nei de Gunganen, it ras fan bûtenierdske wêzens dat op Nabou lânseigen is. Se is tsjûge fan it militêr bûnsgenoatskip dat Padmé mei de Gungaanske lieder baas Nass slút. Letter bliuwt se by Padmé as dy mei har entoeraazje it keninklik paleis yn 'e Nabooaanske haadstêd Theed bestoarmet. Yn 'e gefjochten ferliest Eirtaé Padmé út it each, en as se har letter in paad nei de troanseal ta fjochtet, ûntdekt se dat Padmé en Panaka ûnderwilens Gunray al finzen nommen hawwe. Dêrmei komt in ein oan 'e blokkade en besetting fan Naboo.
Nei't Padmé har termyn as keninginne fan Naboo fjouwer jier letter úttsjinne hat, ferfart Eirtaé nei de Gungaanske ûnderwetterstêd Otoh Gunga, om har leafde foar de poadiumkeunsten te folgjen. Dêr bestudearret se de manear dy't de Gunganen hawwe om fakua oan te meitsjen. Se besiket dêrmei nije manearen foar setdekoraasje te finen, mar ûntdekt ûnbedoeld in nije en bettere kweekmetoade fan blauwieren, dy't yn 'e Nabooaanske lânbou as keunstdong brûkt wurde.
Keppelings om utens
List of Star Wars characters
Lodewijk Meeter
Lodewijk Meeter (Munnikebuorren, 23 maart 1915 - Ljouwert, 1 novimber 2006) wie in skûtsjeskipper by de Sintrale Kommisje Skûtsjesilen (SKS). Meeter wie yn de fyftiger jierren ien fan de inisjatyfnimmers foar it behâld fan de hjoeddeiske kompetysje skûtsjesilen fan de SKS. Yn 1988 waard er skipper-ôf, mar wie simmerdeis noch wol belutsen by de silerij. Troch syn fertsjinsten foar de SKS waard hy earelid fan de, eareboarger fan Ljouwert en drager fan de sulveren earemedalje yn de Oarder fan Oranje-Nassau.
Meeter wie in karakterfol skipper, dy't mei syn planute útspraken kleur joech oan it jierlikse skûtsjesilen. Lodewijk Meeter wie, mei syn broer silger Siete Meeter, de Zwaga's en de Brouwers, ien fan de manlju dy't it oansjen fan de SKS bepaalden.
Syn soan Eildert naam it roer oer yn 1989; pakesizzer Johannes is no skipper fan it Huzumer Skûtsje.
Kataloanje
Skiednis
Kataloanje is ûntstien út de Spaanske Mark, it diel fan Spanje dat troch de Franken ferovere wie op de islam. In ynhiemske oanfierder Wilfred (874-898) waard de stifter fan de dynasty fan greven fan Barselona. Dat laach ûntwikkele har yn de 10e- en 11e iuw stadichoan ta in macht fan betsjutting. Sûnt 1137 doe't Ramon Berenguer IV troch houlik Arragon ferwurf, falt de skiednis fan Kataloanje mien mei dy fan Arragon.
Referindum 1 oktober 2017
Op 1 oktober 2017 waard yn Kataloanje in referindum holden oer ûnôfhinklikens fan de regio. It sintrale regear fan Spanje neamde dat referindum yllegaal en stjoerde 10.000 aginten út de rest fan it lân nei Kataloanje om de ferkiezings tefoarren te kommen. By ynfallen naam de Guardia Civil yn Barselona likernôch 10 miljoen stimbiljetten yn beslach, ek waarden minsken fan it Katalaanske bestjoer oanholden. Yn oanrin nei it referindum bleau it fan de kant fan de Europeeske Kommisje opfallend stil.
De dei fan it referendum ferrûn troch de ynset fan de manmachtige plysje tige rûzich, dy't by de stimlokalen en demonstraasjes hurd yngrypte. It geweld fan de plysje resultearre neffens de Katelaanske oerheid yn 840 minsken mei ferwûnings, wylst der 33 aginten ferwûne rekken. By likernôch 14% fan de stimburo's wie it troch de plysje net mooglik om te stimmen. De boargemaster fan Barselona Ada Colau beskuldige it regerear fan Rajoy der fan fundamintele rjochten en frijheden fan de boargers te ûnderminen en easke syn ûntslach.
Nettsjinsteande de aksjes fan it regear wie de opkomst fan it referindum dochs noch 43,3%, wêrfan't 90% fan de kiesgerjochtigen him foar ûnôfhinklikens útspruts.
Bestjoerlike yndieling
Kataloanje bestiet út fjouwer provinsjes:
Klimaat
Kataloanje beskikt oer in mediterraan klimaat mei sêfte winters en waarme simmers. Fierder it lân yn wurde de winters troch de fermindere ynfloed fan de seewyn kâlder en simmers hjitter. De Katalaanske Pyreneeën dy't sawat 3,5 kilometer heech binne, hawwe in berchklimaat. Ek yn de berchdalen oan de foet fan de Pyreneeën, lykas yn Tremp, kin it winters roetkâld wurde. Op de hege Pyreneeën falt yn de winter in soad snie dat sels simmerdei lizzen bliuwt. It noflike klimaat oan de kust en de kâlde winters yn de bergen ticht by Barselona, lûke sawol simmers as winters in soad toeristen.
Natoer
Kataloanje hat in tige ôfwikseljend lânskip, dat bestiet út bergen, rotskusten, grutte fjilden en rivierdelta's, dêr't de Ebrodelta de wichtichste fan is.
Hanoi
|250px|thumb|right|Koloniaal Hanoi
Hanoi, mei in rûsde befolking fan 6,5 miljoen (2009), is de haadstêd fan Fjetnam. De stêd Hanoi is in part fan de gemeente Hanoi. De stêd leit op de rjochter ouwer fan de Reade Rivier (Sông Hồng), yn de fruchtbere delta, sa'n 60 kilometer fan de mûning fan de rivier yn de Golf fan Tonkin. Hanoi leit 1.760 km benoarden Ho Tsji-Minh Stêd.
Namme
De namme Hanoi is jûn troch keizer Minh Mang yn 1831. Hà betsjut rivier en nội is binnen, dat de letterlike betsjutting fan Hanoi is binnen de rivier. De âlde namme Tonkin betsjut Eastlike haadstêd, lykas Tokio.
Klimaat
De stêd hat in subtropysk klimaat mei in wiete simmer en drûge, koele winters. Likern^ch 8 moannen yn it jier is der delslach 8, de oare 4 moannen binne drûch. De trochsneed delslach is 1682 mm yn it jier.
Ut de skiednis
Hanoi en omkriten wiene grif al yn 3000 f.Kr. bewenne. Ien fan de earste permanint bewenne delsettingen dêr't fan witten is, is Cổ Loa, stifte om 200 f.Kr. hinne.
Hanoi waard de hoofdstad fan doetiidsk 'Fjetnam' yn de 7e iuw. De âlde Sineeske namme Đông Kinh, waard Tonkin en waard letter troch de Europeanen de hiele regio mei oantsjut. Yn de 11e iuw waard de stêd Thang Long neamd. Yn 1637 festige de VOC in faktorij yn Tonkin, mei Carel Harsinck oan it haad. Dy hannelspost wie wichtich foar de eksport fan side nei Japan. Hanoi waard yn 1873 troch de Frânsen ynnaam en waard nei 1887 de haadstêd fan de Uny fan Yndosina.
Dan yn 1940 wurdt Hanoi troch de Japanners beset neidat Frankryk belies jûn hie. De stêd waard yn 1945 befrijd wêrnei't it regear, foarme troch de Viet Minh ûnder Ho Tsji-Minh, dêr húsmanne. Tusken 1946 en 1954 waard der yn it gebiet om Hanoi swier fjochte tusken de Viet Minh en it Frânske leger. Op 21 july 1954, mei de ûndertekening fan de Akkoarden fan Genêve, waard it de haadstêd fan it ûnôfhinklike Noard-Fjetnam.
Yn de Fjetnamkriich waard Hanoi bot bombardearre; fral de ynfrastruktuer sa as brêgen en it spoar hienen dêr swier fan te lijen. Doe't de Fjetnamkriich dien wie, waard Hanoi op 2 july 1976 de offisjele haadstêd fan de sosjalistyske republyk Fjetnam.
Partnerstêden
thumb|250px|Stedsdistrikten fan Hanoi
De Bels
De Bels wie in delsetting súdwest fan Harich yn de gemeente De Fryske Marren.
De namme komt mooglik fan in bels as Belgysk hynder, mar yn de Earste Wrâldoarloch sieten der ek Belgyske flechtlingen yn Gaasterlân.
Herbert Grönemeyer
Hy waard bekend as kriichskorrespondint Lieutenant Werner yn de film Das Boot.
Josef Brodsky
Josip Brodsky (Russysk: Ио́сиф Алекса́ндрович Бро́дский) (Leningrad, 24 maaie 1940 - New York, 28 jannewaris 1996) wie in fan oarsprong Russysk dichter.
Nei't er ferskate kearen nei Sibearje ferballe west wie is Brodsky nei de Feriene Steaten emigrearre. Yn 1987 krige er de Nobelpriis foar de Literatuer. Hoewol't syn poëzij dêrnei ek wer yn Ruslân útbrocht waard, woe Brodsky net werom nei syn heitelân, ek net nei de delfal fan it kommunisme.
Hy spilet in rol yn in roman fan syn freon Sergej Dovlatov: 'Net allinnich Brodsky' (Не только Бродский: Русская культура в портретах и анекдотах). thumb|Grêf fan Josef Brodsky op it eilân San Michele by Fenetië
Nederlânske útjeften
Der is mar in part fan Brodsky's wurk yn it Nederlânsk oerset.
Iishal
In iishal is in oerdekte hal dêr't yn riden wurde kin op bygelyks in 111 meter-baan (shorttrack), 400 meter-baan (langebaan) of in iishockeybaan. Guon banen binne hielendal oerdekt, oaren binne allinnich oerkape. Fryslân beskikt oer twa iishalen, op it Hearrenfean (Thialf en yn Ljouwert (Iishal Ljouwert). De iishal yn Hearrenfean hat in 400 meterbaan, dy't fan Ljouwer is 220-meter.
By it langebaanriden binne grutte ferskillen yn de kwaliteit fan it iis tusken de banen. Neist de temperatuer fan it iis is it in wichtige faktor op hokker hichte in baan leit. Op heechlizzende banen, lykas yn Salt Lake City en de Olympic Oval yn Calgary, is in legere luchtwjerstân en ride riders mei deselde krêft op dizze banen sneller as op saneamde 'leechlânbanen', lykas it Fikingskip yn it Noarske Hamar of de banen yn Erfurt en Turyn.
thumb|left|260px|[[Fikingskip yn Hamar]] thumb|260px|right|In baan yn [[Turyn (stêd)|Turyn]].
Berchhús
Berghús is in delsetting en in hûsnamme benoarden Lollum yn de gemeente Súdwest-Fryslân.
De namme komt ek foar as Berghuys, Berghuis, Groot Berghuis en Klein Berghuis. Mooglik hat de namme te krijen mei eat 'opbergje'.
Popke Akkerman
Popke Akkerman (Haulerwyk, 1953) wie in hurdfytser tusken 1971 en 1982.
Begûn yn clubferbân te fytsen op syn santjinde. Op 31 maaie 1971, syn fjirde koers, wûn de Ronde fan Kollum foar nijelingen. De WV Drachten-koereur, dy't yn 1973 amateur waard, waard yn de sponsorploech fan Kroon Worst opnomd. Dêrnei kaam er noch út foar de ploech fan âld-Tourwinner Jan Janssen en yn 1982 tekene hij foar de Expert-ploech fan streekgenoat Gerke Gorter. Yn 1972 helle hy in sulveren medalje op it kampioenskip fan Fryslân op de fleanbasis yn Ljouwert en yn 1977 wie hy yn Aldemardum, nei Anne Koster, wer twadde. Yn eigen omjouwing wûn hy de Rondes fan Beetstersweach (1979) en Easterwâlde (1980), wêrnei't hy yn 1981 yn Eext kampioen fan Fryslân op de dyk waard.
Healwei it seizoen 1982 is Popke Akkerman stoppe mei hurdfytsen. Twa seizoenen kaam de meiwurker yn it potgrûnbedriuw fan syn heit net yn aksje troch drokte op it wurk en sykte.
Kromme Sleat (Idaerd)
De Kromme Sleat is in feart yn de gemeente Ljouwert. De feart rint fan Idaerd nei it easten en komt út yn it Eagumer Djip.
Olivia de Havilland
thumb|255px|1940. Olivia Mary de Havilland (Tokyo, 1 july 1916 - Parys, 25 july 2020) wie in Britsk-Amerikaansk film- en toanielaktrise fan Guernseyaansk komôf. Sy wie de âldere suster fan aktrise Joan Fontaine. De Havilland wie ien fan de lêste grutte Hollywoodaktrises út de jierren 1930 dy't oant 2020 noch libben.
Jonkheid
Olivia de Havilland waard berne yn Tokyo, Japan út Ingelske âlden. Har mem, Lilian Augusta Ruse (1886–1975), wie in aktrise bekend ûnder de namme Lillian Fontaine, en har heit, Walter Augustus de Havilland (1872–1968), wie in advokaat mei in praktyk yn Japan. Har âlden trouden yn 1914 en gienen út elkoar yn 1919.
De de Havilland hushâlding ferhûze fan Tokyo nei Saratoga, Kalifornje doe't hja twa jier wie, út reden fan de minne sûnens fan har suster, dy't dêrnei yndie better waard. Beide susters gien nei de Los Gatos High School en Olivia gie ek nei de Notre Dame High School, Belmont. Yn Los Gatos is in aktearpriis nei har neamd. Har neef fan heite kant is Sir Geoffrey de Havilland, ûntwerper fan de fleanmasine de Havilland Mosquito.
right|thumb|250px|Yn de trailer fan In This Our Life (1942)
Ferhâldingen
Fan De Havilland en Errol Flynn waard ornearre dat hja in ferhâlding hienen, hja ferskynden tegearre yn acht films, mar it die letter bliken dat it net kloppe.
De Havilland ferklearre: ''He never guessed I had a crush on him. And it didn't get better either. In fact, I read in something that he wrote that he was in love with me when we made The Charge of the Light Brigade the next year, in 1936. I was amazed to read that, for it never occurred to me that he was smitten with me, too, even though we did all those pictures together.'' Mar yn in oar yntervieuw seit sy dat de fereallens fan beide kanten kaam, mar dat hja net fierder gean woe omdat Flynn doe noch troud wie mei aktrise Lili Damita.
Lettere libben
De Havilland wie goed befreone mei Bette Davis, dêr't hja mei spile yn Hush… Hush, Sweet Charlotte (1964), The Private Lives of Elizabeth and Essex (1939), It's Love I'm After (1937), en In This Our Life (1942). Sy is noch goed befreone mei aktrise Gloria Stuart.
Hja wenne yn Parys sûnt de 1950-er jierren; de Havilland ferskynde hast net mear yn it iepenbier.
Aldlemmer
Aldlemmer hat  ynwenners.
Skiednis
Yn 1165 ûnstie it plak yn in gebiet dat doe Lammerbruke neamd waard, dat oerset in sompich gebiet fan Lamer betsjut. It doarp waard yn 1320 Oldenlameren neamd, yn 1408 Olde Lemmer, yn 1579 Aldelemmer en yn 1664 Olde Lemmer.
By it doarp leit in boarput om fan ûnder de Tsjûkemar en noardlik fan Dolsterhuzen gas wei te heljen. Nettsjintsteande it ferset fan de Fryske oerheden en de Aksjegroep Tsjingas Tsjûkemar, mei it bedriuw Vermilion Energy dêr sûnt 2023 nei in rjochtssaak oant 2040 gas weihelje. De staatssekretaris van Ekonomyske Saken en Klimaat hie dêrta nammentlik in fergunning foar ôfjûn.
Mienskip
thumb|left|Skoalle It doarpshûs hjit 't Griffioentje.
Wynmotors
By Aldlemmer steane in seistal lytse Amerikaanske wynmotors:
Strjitten
Alde Maden, Boelstrawei, De Weeren, Hegewei, Haadwei, Tsjerkewei, Tsjerkhofsleane, De Tsjongerwei.
Krûme Wjittering
De Krûme Wjittering is in feart yn de gemeente It Hearrenfean. De feart rint fan de Fjoerlânswei (besuden Aldeboarn) oan de noardkant fan De Deelen nei it Nije Deel, ek wol Twadde Deel neamd.
De namme 'Krûme Wjittering jildt sûnt 15 maart 2007 as de offisjele namme, as ferfanging foar de eardere offisjele namme Kromme Wetering.
Berchhuzen
Berchhuzen is in buorskip eastlik fan Hantumhuzen, himrik Easternijtsjerk, yn de gemeente Noardeast-Fryslân.
De namme komt ek foar as Berghusen, Berghuijsen, Berghuizen en yn Berchuystre meden en Berchhuzerwei.
Anky Spoelstra
Anky Spoelstra (Fryslân, 3 septimber 1959) is in Nederlânske yllustrator út Zaandam.
Makket ek tekeningen by ferhalen, rekkenboeken, winskaarten en spultsjes. Neit it yllustrearjen skriuwt se ek ferskes en koarte ferhaaltsjes. Anky Spoelstra hat as yllustrator foar ferskillende tydskriften wurke, (û.o.: Bobo, Okki, Taptoe, Margriet) en Edukative útjouwerijen ( û.o.: Wolters Noordhoff, Malmberg, Zwijsen,). Har tekeningen binne yn ferskate berneboeken te finen.
Kromme Knilles
thumb|250px|De rin fan [[de Boarn.]] De Kromme Knilles is de namme fan De Boarn tusken Aldskou en Akkrum, yn de gemeente It Hearrenfean. Neffens de sêge fan de Akkrumer reuzen wie 'Kromme Knilles' de namme fan de reus dy't dit stik fan De Boarn groeven hat. It tsjut yn alle gefallen ek op it sterke meänderjen dêrfan.
Yn Akkrum komt de Meinesleat út op de Kromme Knillis, by Aldskou komt de Kromme Knillis út op de fjouwersprong mei it Prinses Margrietkanaal, it Rak fan Ungemak en de Nije Wjittering. Yn de 19e iuw wie likernôch healweis oan de noardkant fan de Kromme Knillis fia in syl in ferbining nei de Bokkumer Mar. Bysûnder is fierders dat krekt bûten Akkrum, oan de westkant oer in lytse hûndert meter noch in stikje uterwaard fan de Boarn bewarre bleaun is.
Riddersmastate (Lytsewâld)
Riddersmastate of Riddersma-heert stie yn de buorskip De Bey beëasten Lytsewâld. Fan de state is neat werom te finen.
Oer it ûntstean fan de state is neat bekend, mar dy wie yn 1566 eigendom fan Henne Riddersma en faaks ek fan Ballinck Riddersma. Ballinck hie by Heiligerlee fochten tsjin de Spanjerts en wie dêrom ferbanne. Yn syn banfûnnis wurdt hy fermelden as ynwenner fan Lutkewolde. Se wienen grif bruorren fan Jilt Riddersma oan wa't dy heert letter tahearde, blikens in fermelding út 1573 fan Jilt Riddersma-huys dêre. Mooglik waard dat hûs yn 1580 bewenne troch Tjerck Phaesma dy't doe om syn roomske gesindheid banne waard. As syn wenplak wurdt neamd op de Bey in Colmerlandt. Syn dochter Saes Riddersma en har man Cornelis Dercks wennen dêr letter.
Yn 1621 wurdt melding makke fan in state op de Bey dêr't by hearde ''een poorte achter thuys op den dam, met een hoff, bomen ende plantagie ende een schone gracht omt heem met 50 pondemaat land dat toen eigendom was van Jildert Romptsz. en syn voorsoen Jacob Jildertsz. (Rosema)''. It hûs hie bewenne west troch Johannes Rompts dy't yn it jier dêrfoar ferstoan wie. Yn 1640 wie de state eigendom fan de erfgenamten fan Jildert Rompts en waard it hûs bewenne troch Metsche Rompts, nei alle gedachten in broer fan Jildert. Metsche wie troud mei Antje Alma, dy't nei syn dea wertroude mei Derck Cornelis Riddersma, soan fan boppeneamde Cornelis Dercks.
Berkwert
Berkwert is in delsetting ûnder Kûbaard yn de gemeente Súdwest-Fryslân.
Ferkundigingskatedraal (Moskou)
De Ferkundigingskatedraal is in russysk-otterdokske katedraal yn it kremlyn fan de Russyske haadstêd Moskou.
Skiednis
De tsjintwurdige katedraal waard op it plak fan in âldere tsjerke mei deselde namme boud. Foar dy tiid stie der in houten tsjerke, dy't neffens de oerlevering yn 1291 boud wie en oan de Ferkundiging fan de Hear wijd waard. Nei't de houten tsjerke by ien fan de doe regelmjittich foarkommende stedsbrannen troch it fjoer ferneatige waard, bouden se in tsjerke fan stien. Fan dy tsjerke is allinne it jier 1397 as datum fan earste fermelding bekend, mar nei alle gedachten wie de earste stiennen tsjerke al desinnia earder noch ûnder grutfoarst Dmitry Donskoj stifte. Nei in ferbouwing yn 1416 bleau de âlde katedraal noch ûngefear santich jier stean, oant se brekfallich en oant de fûneminten ôfbrutsen waard. De doedestiidske grutfoarst Ivan III noege doe foar in grutte ferbouwing fan it kremlyn njonken Italjaanske arsjitekten ek boumasters út de stêd Pskov út. Dy lêsten setten op de âlde fûneminten útein mei de bou fan in nije Ferkundigingskatedraal, dy't nei fiif jier, yn augustus 1489, foltôge waard
Om't de katedraal fuort by de ferbliuwen fan de grutfoarst yn it kremlyn stie (op it plak dêr't tsjintwurdich it grutte Kremlynpaleis stiet), waard de katedraal troch de foarst ta de hôftsjerke útkeazen. De boufakkers fan Pskov lieten in trep fan de katedraal nei it paleis bouwe, dy't noch foar in part bewarre bleaun is. It tal 15e iuwske ikoanen bleaune bewarre en krigen wer in plak yn de nije katedraal. Ynearsten hie de Ferkundigingskatedraal mar trije koepels, mar nei de brân fan 1547 waarden der twa ekstra koepels op de westlike kant en ek noch fjouwer koepels boppe de sydalters tafoege, sadat de tsjerke meiïnoar njoggen koepels besit. Yn 1572 krige de katedraal oan de súdlike gevel in opgong, dy't letter de namme "Groznensky" (Russysk: Грозненский) krige en ferneamd waard nei Ivan de Ferskriklike (Russysk "Ivan Grozny"). It diel fan de ynrjochting dat by de brân fan 1547 ferlern gyng, waard yn it midden fan de 16e iuw wer in orizjinele foarmen rekonstruearre.
Fanôf de kroaning fan Ivan wie de Ferkundigingskatedraal de hûstsjerke fan de Russyske tsaren en dat bleau sa oant de bou fan it oanbuorjende Terempaleis mei de paleistsjerke yn it jier 1636. Tusken dy tiid bidde de tsarenfamylje de Ferkundigingskatedraal, trouen se dêr en lieten se harren bern dêr dope. Ek nei it ferlies fan de status fan keninklike hûstsjerke en sels noch nei de ferhûzing fan it hôf nei Sint-Petersburch bleau de tsjerke ien fan de wichtigste tsjerken fan Ruslân. De haadpreester fan de tsjerke wie tagelyk de bychtheit fan de tsaren en by bysûndere gelegenheden wenne de famylje de fiering fan de earetsjinst by.
Nei de 16e iuw waard de katedraal ferskate kearen troffen troch grut ûnheil. Oan it begjin fan de 17e iuw waard mei de Poalsk-Litouwske ynfaazje in grut diel fan de skatten stellen. Yn 1737 fûn in grutte brân plak (de saneamde "Trije-ienheidsbrân"), dy't njonken oare gebouwen yn it kremlyn ek de Ferkundigingskatedraal skeinde. It restauraasjewurk,dêr't de ferneamde stedsarsjitekt Matvej Kazakov oan meiwurke, waard wer foar in part ferneatige yn de kriich tsjin Napoleon yn 1812, doe't de Frânske besetters de tsjerke plonderen en brûkten as kazerne. Tusken 1815 en 1820 fûn de weropbou plak. Oare grutte ferbouwings waarden yn 1840, doe't de bou fan de residinsje fan de nije tsaar oanlieding joech om in ferbining mei de katedraal troch in loftbrêge te realisearjen, en yn de jierren 1880 útfierd.
Ek de gefjochten yn de Oktoberrevolúsje fan 1917 soarge foar skea oan it gebou. Koart dêrnei waard de tsjerke troch de nije bolsjewistyske machthawwers mei de oare no noch besteande tsjerken foar de earetsjinst sletten en sekularisearre. Tegearre mei de oare bewarre kremlyn-tsjerken waard de tsjerke yn de jierren 1950 wer tagongklik foar it publyk, mar no as museum. Ek tsjintwurdich is de katedraal noch in museum. It makket diel út fan de Iepenloftmuseum Kremlyn fan Moskou. Sûnt 1992 wurde yn de katedraal ek wer earetsjinsten fierd by spesjale gelegenheden en op de otterdokske feestdei fan Marije-boadskip (7 april). Doe't Dmitry Medvedev yn maaie 2008 as presidint fan Ruslân beëdige waard krige er yn de Ferkundingskatedraal de tsjerklike segen foar syn nije amt. Tusken 2005 en 2009 folge in lêste restauraasje fan de Ferkundigingskatedraal.
Arsjitektuer
De Ferkundigingskatedraal is yn ferlikening mei oare kremlyn-katedralen wat lytser. Om't de Ferkundiginskatedraal krekt as de Kleedôflizzingstsjerke net troch Italjaanske mar troch Russyske arsjitekten út Pskov boud waard, wykt se wat arsjitektuer oanbelanget wat ôf fan de Untsliepeniskatedraal en de Michaelkatedraal. Karakteristyk foar de Ferkundingskatedraal binne de njoggen koepels. Neffens in leginde soe Ivan de Feskriklike foar de fergulding fan de koepels tsjerkeskatten út Novgorod omraand ha. It dak is fersierd mei de foar russyske tsjerken typearjende kokosjniky, dy't benammen kylbôgich binne. De gevels fan de mei bakstiennen boude katedraal binne mei wite kalkstien beklaaid, dat benammen by de Moskouse tsjerkebou yn de 15e iuw wenst wie.
Oan de eastlike en súdlike kant fan it gebou binne yngongen. Oer de eastlike opgong komme tsjintwurdich de toeristen de katedraal yn, wylst it by de súdlike opgong giet om de yn de jierren 1570 foar Ivan de Ferskriklike boude opgong giet. Dy yngong waard mei de gefjochten yn 1917 slim skansearre en fanôf it midden fan de 20e iuw wer yn de âlde steat reonstruearre. De nei de tagong liedende trep tsjut op in bysûnderheid fan de katedraal: se waard op in ferhege sokkel fan de foargonger boud. De ûnderferdjipping tsjinne yn de 15e en 16e iuw û.o. foar it bewarjen fan jild en skatten fan de tsaar.
It ferwult fan de sintrale tsjerke wurdt droegen troch fjouwer rjochthoekige pylders, dy't ek allegear ryk beskildere binne. Ut de tiid fan de foargongertsjerke stamt de fiif ferdjippings tellende ikonostase út 1405. Yn de tredde en fjirde rige binne ikoanen te sjen fan Andrej Rûbljov en Teofanes de Gryk. Tn de ûnderste rige is de sulveren poarte in keunstsinnich fersierd elemint. Achter dy poarte leit de galerij mei de eardere treppen nei de ferbliuwen fan de tsaar. As de tsaar mei syn famylje nei de tsjerke gyng dan kamen se troch dy poarte nei binnen, de doarren wurde dan ek wol mei tsarenpoarte oantsjut.
De flier fan de alterromte bestiet út platen fan giel-reade jaspis, dy't mooglik oarspronklik út Konstantinopel stamme. Achter it alter, dêr oarspronklik de sakristy lei, stiet sûnt 1894 in grutte sulveren relykskryn mei 50 oerbliuwsels fan hilligen. De reliken binne fan de 15e iuw oant yn de 20e iuw fanút ferskate plakken fan de Kristlike Oriënt sammele en nei de katedraal brocht.
De Kromten
De Kromten is in feart yn de gemeente Opsterlân. De feart rint troch polder De Finnen en ferbynt de Nije Feart mei De Gordyk.
Tokio Hotel
thumb|Bill Kaulitz Tokio Hotel is in poprockband út Magdeburg (Dútslân). De band is yn 2001 oprjochte. De foarste hit fan Tokio Hotel ferskynde july 2005± Durch den Monsun.
Loch Ness
thumb|right|300px|Loch Ness mei kastiel Urquhart Loch Ness is in mar yn Skotlân fan 37 kilometer lang en mear as 200 meter djip.
Loch Ness is benammen bekend wurden om't dêr neffens de oerlevering in mûnster tahâlde soe, it Mûnster fan Loch Ness, ek wol 'Nessie' neamd. Der besteane in protte dizige en ûndúdlike foto's fan it bist, mar oertsjûgje dogge se net.
It ferhaal oer it mûnster wurdt libben hâlden fanwege it toerisme.
Kromsleatsrak
De namme 'Kromsleatsrak jildt sûnt 15 maart 2007 as de offisjele namme, as ferfanging foar de eardere offisjele namme Kromslootsrak.
Amerikaanske steaten
De Amerikaanske steaten binne de fyftich Feriene Steaten fan Amearika, dy't foar in grut part ûnôfhinklik opereare fan de Amerikaanske federale oerheid.
Steaten
List fan steaten, mei harren standerdôfkoarting, en haadstêden:
Oare gebieten
Njonken de fyftich steaten hearre ek by de Feriene Steaten:
Andrej Amalrik
Andrej Aleksejevitsj Amalrik (Russysk: Андрей Алексеевич Амальрик) (Moskou, 12 maaie 1938 — by Guadalajara (Spanje), 12 novimber 1980) wie in Sovjet-Russysk skriuwer en dissidint dy't yn 1969 bekend wurden is mei de Russyske tekst fan 'Hellet de Sovjetuny 1984?', een essay wêryn't er de delfal fan de Sovjet-Uny foarseit.
Publikaasjes yn it Nederlânsk
thumb|150px|Amalriks hantekening
Bessebuorren
Bessebuorren is in westlik buorskip en strjitnamme fan Bitgum yn de gemeente De Waadhoeke.
De namme komt ek foar as Bessem en Besse(n)buren.
Falko Zandstra
Falko Zandstra (It Hearrenfean, 27 desimber 1971) is in eardere Fryske hurdrider. Troch syn tinne skonken waard hy ek wol de Spierde Spiker neamd.
Libben
Zandstra gou as in natoertalint, dat al op jonge leeftiid 'pike'. Yn 1990 en 1991 waard hy wrâldkampioen by de junioaren. Yn 1991 wûn hy mei in wrâldrekord op de lytse fjouwerkamp. Yn syn ynternasjonale debútjier 1992 waard hy fuortendalik Jeropeesk kampioen en twadde op it wrâldkampioenskip, nei Roberto Sighel. Hy wûn dat jier ek de wrâldbeker op de 1500 meter en Olympysk sulver op de fiif kilometer. In jier letter, yn 1993, waard Zandstra wrâldkampioen reedriden yn Hamar, Noarwegen. Dat jier waard hy ek wer Jeropeesk kampioen.
Fan 1994 ôf waard it minder mei syn karriêre. Op de Olympyske Spullen fan 1994 yn Lillehammer pakte hy ien kear brûns (1500 meter) en waard hy op de fiif en de tsien kilometer fjirde. Wol wist hy yn 1994 nochris de wrâldbeker op de 1500 meter te winnen. Yn 1995 waard hy noch twadde by it Jeropeesk Kampioenskip. Op it WK allround fan dat jier foel hy op de 1500 meter trochdat hy it bantsje, dat om de earm fan in rider zit om oan te jaan in hokker baan hy starten is, oer syn eigen reed goaide. Hjirtroch wist hy him net te kwalifisearjen foar de 10.000 meter.
Yn de perioade 1992/1993 wie Zandstra foar in soad jonge famkes in idoal. Ynterviews en posters ferskynden û.o. yn de Tina. Om dy tiid hinne ferskynde hy ek, tegearre mei inkele oare riders, lykas Sandra Voetelink, yn in reklamefilmke fan Bolletje.
Nei syn karriêre as langebaanrider hat Zandstra it noch efkes besocht op de maraton, mar sûnder folle súkses. Yn 1999 hold er definityf op mei hurdriden. Dêrnei krige er in eigen bedriuw yn dak- en wandbeplating (Falko Dak & Wand) yn It Hearrenfean. Hy is troud mei rydster Ellen Linnenbank.
Adelskalinder
datum      500 m  1500 m  5000 m  10.000 m  punten 22-01-1993 38,17  1.52,62  6.38,77  13.43,54  156,764 (Johann Olav Koss) 23-01-1993 37,90  1.52,17  6.40,01  13.46,96  156,639 13-03-1993  38,17  1.52,53  6.36,57  13.43,54  156,514 (Johann Olav Koss)
resultaten
Resultaten fan Falko Zandstra by ynternasjonale kampioenskippen.
Medailjespegel fan Falko Zandstra foar ynternasjonale kampioenskippen dêr't hy oan meidien hat.
Kromwar
De Kromwar is in feart yn de gemeente Súdwest-Fryslân. De feart rint besuden Arum en Baarderbuorren yn de Arumerpolder.
De namme 'Kromwar jildt sûnt 15 maart 2007 as de offisjele namme, as ferfanging foar de eardere offisjele namme Kromweer.
Standertnederlânsk
Standertnederlânsk is de standerdisearre fariant fan it Nederlânsk dat op skoallen ûnderwiisd wurdt en dat brûkt wurdt troch de autoriteiten en media yn Nederlân, Belgje en Suriname, en op de Nederlânske Antillen en Arûba.
It beweitsjen en beskriuwen fan it Standertnederlânsk is troch Nederlânske, Flaamske en Surinaamske oerheid tabetroud oan de Nederlânske Taaluny. De Taaluny publisearret wurk dêr't de noarmen fan it Standertnederlânsk yn fêstlein binne.
It Standertnederlânsk is meast fan it Hollânsk beynfloede, om't dat de taal fan it al iuwenlang machtichste goa yn Nederlân wie. Fan de dialekten fan oare goaen fynt men net folle werom yn it moderne Standertnederlânsk. Wol hat it Hollânsk eartiids in soad ynfloed ûndergien fan it Brabânsk en it Flaamsk.
It begryp Standertnederlânsk
thumb|It Griene Boekje
It wurd Standerdnederlânsk stiet sa stavere (en net as Standert-Nederlânsk, standert-Nederlânsk of standertnederlânsk) yn it Griene Boekje. Benammen offisjele ynstellingen, dêr't somtiden de Taaluny ek ûnder is, skriuwe ek standert Nederlânsk (mei in spaasje). De Taaluny hat it ek oer de Nederlânske Standerttaal.
Eartiids, en noch wol, waard sprutsen fan ABN, de ôfkoarting fan Algemien Beskaafd Nederlânsk. Doe wienen der ek saneamde ABN-rûnten, stúdzjegroepen op skoallen dy't súver taalgebrûk foarstienen en wolsprekkendheidskrigen organisearren. Der wie in ABN-sintrale dy't allerhande inisjativen naam, sa as it útbringen fan in film "Moeder, wat zijn we rijk" yn 1957. De oantsjutting ABN is yn de faktaal ferfongen troch oare benammingen, foaral omdat it wurd beschaafd opfette wurde koe as soene minsken dy't oare farianten fan it Nederlânsk sprekke net beskaafd wêze soene. Oant de staveringsherfoarming fan 1995 waard fral de term Algemeen Nederlands (AN) brûkt. Yn Flaanderen is dy beneaming noch altyd gongber.
Stasjon Uitgeest
Stasjon Uitgeest (Utg) is it spoarweistasjon fan Uitgeest en waard iepene yn 1867 oan de Steatsline K (Amsterdam - De Helder.
Gebou
It oarspronklike stasjonsgebou fan Uitgeest wie in leech langrekt middengebou, mei in wat nei foaren steand middenpart, mei trije tagongsdoarren en in fronton. Oan wjerskanten fan it middenpart in heech eingebou, en dêrneist twa lege geboukes, it eilânperron wie troch in brêge ferbûn mei it haadgebou. Yn 1913 waard it rjochter eingebou oanpast.
Yn 1969 waard it earste stasjonsgebou ferfongen troch nijbou, op it eilânperron, nei ûntwerp fan arsjitekt Cees Douma. It gebouwen út 1969 waarden yn 1990 yngreven ferboud nei ûntwerp fan arsjitekt J. Bak sa kamen der nije oerkapingen en de brêge waard ferfongen troch in tunnel. By de tunnelyngong oan de noardkant fan it spoar kaam in nij sydperron mei in loket te stean. Yn 2006 waard de tunnel ferbede en kaam der oan de noardkant in nij glêzen tagongsgebou foar de tunnel nei ûntwerp fan arsjitekt Henk Woltjer.
Trinus Riemersma
Trinus Riemersma (Ferwert, 17 maaie 1938 - Ljouwert, 15 maart 2011) wie in Fryske taalkundige, skriuwer en kollumnist.
Biografy
Trinus Riemersma waard opbrocht yn in otterdoks-herfoarme húshâlding. Syn heit wie boerarbeider; hy wie de jongste fan fjouwer. Hy gie nei de kweekskoalle yn Dokkum en waard dêrnei ûnderwizer en stie oan de kristlike legere skoalle fan Gau. Yn Gau krige er dien nei oanlieding fan de opskuor oer de seksuele passaazjes yn syn roman Minskrotten-Rotminsken en waard doe troch Josse de Haan nei de iepenbiere skoalle fan Hjerbeam helle. Underwilens studearre er foar de M.U-B-akte Frysk. Yn 1979 helle er syn doktoraal Frysk. Hy promovearre yn 1984 op in dissertaasje oer Proza van het platteland. De stúdzje gie oer de noarmen en wearden yn it grutter Frysk proaza, skreaun tusken 1855 en 1945. Riemersma wurke, oant it ferdwinen fan de ôfdieling Frysk dêr, as wittenskiplik meiwurker oan de Frije Universiteit yn Amsterdam by Tony Feitsma. Letter wie er dosint Frysk oan de Noardlike Hegeskoalle yn Ljouwert. Yn 1996 naam er ôfskie fan it ûnderwiis doe't longkanker by him fêststeld wie.
Trinus Riemersma stie bekend as ien dy't tsjin de stream yn doart te swimmen. Yn de 60'er en 70'er jierren wiene de tema's yn syn wurk faak kontroverseel en it taalgebrûk in syn romans wie fan in direktens dy't guon lju wreed fûnen. De staveringwiziging fan 1980 liet him beslute om in eigen Fryske stavering te brûken. Yn de 80'er jierren hat er dochs mar de oerstap nei de offisjele stavering makke.
Trinus Riemersma krige twa kear de Gysbert Japicxpriis: Yn 1967 foar syn earste roman, Fabryk, en yn 1995 foar de roman De Reade Bwarre. Foar syn ferhalen krige Riemersma seis kear de Rely Jorritsmapriis.
Yn 1970 wie Riemersma mei Teije Brattinga en Geart van der Zwaag oprjochter fan de Koperative Utjouwerij dy't oant yn 2007 bestien hat. Fan 2003 oant 2008 wie Riemersma mei syn frou en kollegaskriuwers Josse de Haan en Reinder Rienk van der Leest dwaande foar útjouwerij Venus.